عبد ال کی چوڑی ٹائٹ کرنا

**عبدُ الْ کی چُوڑی ٹائٹ کرنا** بھارت میں 2014ء کے بعد سے عام گفتگو، سماجی میڈیا اور سیاسی گلیاروں، خاص طور پر یوٹیوب پر کثیر الاستعمال جملہ ہے۔ اسے بھی متبادل طور پر **مسلمانوں کی چوڑی ٹائٹ کرنا** بھی کہا جاتا ہے۔ اس کی ایک تشریح کورا نامی ویب گاہ پر کی گئی، جہاں بھارت کی بر سر اقتدار حکومت کے ایک حامی صارف نے یوں کہا:

 

یعنی یہ کہ کوئی بھی مسلمانوں چوڑی ٹائٹ نہیں کر رہا رہا ہے۔ تبدیلی صرف یہ ہے کہ بی جے پی کی حکومت والی ریاستوں میں انھیں ناجائز فائدہ نہیں دیا جا رہا ہے، زمینوں پر قبضہ نہیں ہونے دیا جا رہا ہے، لو جہاد، مدارس
اور ملک دشمن سرگرمیوں پر نظر رکھی جا رہی ہے، غنڈہ گردی اور گڑبڑ کے خلاف سخت کارروائی کی جا رہی ہے، قانون کی پاسداری کی جا رہی ہے اور خوشامد نہیں کیا جا رہا ہے۔ برسوں سے ایسا نہ کرنے کی وجہ سے اس کی عادتیں خراب ہو گئی تھیں۔ پہلے سیاسی سرپرستی کی وجہ سے یہ لوگ بغیر کسی رکاوٹ کے کچھ بھی کر لیتے تھے جو اب آسانی سے ممکن نہیں رہا۔ اس لیے ان کا اب تکالیف میں مبتلا ہونا فطری ہے۔

حالانکہ صارف ہذا نے صرف خوشامد کو دور کرکے برابری اور انصاف کے قیام کی بات کی، تاہم کئی سماجی میڈیا کے صارفین عبدال کی چوڑی ٹائٹ کرنا یا تو فخریہ طور پر حکومت ہند اور بعض ریاستی حکومتوں کی مسلمان مخالف پالیسیوں کے لیے کہتے ہیں یا پھر بعض دانشور طبقہ کے لوگ اسے حکومت کی اپنی ناکام پالیسیوں پر پردہ ڈالنے کی کوشش کے طور پر ظاہر کرتے ہیں۔ مثلًا ایکس پر (سابقًا ٹویٹر ایک صارف اس عنوان کے ساتھ کہ

 لکھ کر حکومت کی حسب ذیل ناکامیوں کی فہرست دی:

* کاالا دھن: ناکام (2014ء کے انتخاب سے پہلے بیرون ملک سے رشوت کی بر آمدگی اور ملک ہر فرد کو 15 سے 20 لاکھ روپیے ملنے کا وعدہ)
* نوٹ بندی : ناکام
* جی ایس ٹی: ناکام
* پبلک سیکٹر یونٹ بینک غیر کار گرد اثاثہ جات: ناکام
* لوک پال: ناکام (عوامی خرچ کا احتساب)
* قیمت میں اضافہ: ناکام
* خارجہ پالیسی: ناکام
* کووڈ 19/ لاک ڈاؤن: ناکام
* کرپشن کنٹرول: ناکام
* عدلیہ کی قدر: ناکام
* میڈیا آزاد: ناکام (گودی میڈیا
* کسانوں کی دوہری آمدنی: ناکام
* اسمارٹ شہر: ناکام
* خواتین کی حفاظت: ناکام
* اسٹارٹ اپ انڈیا: ناکام
* اسکل انڈیا: ناکام
* میک ان انڈیا: ناکام
* 2 کروڑ نوکریاں/سال: ناکام
* جی ڈی پی %10: ناکام
* بلٹ ٹرین: ناکام
* کاشی کا کیوٹو میں بدلنا : ناکام
* نمامی گنگے: ناکام (گنگا ندی کی صفائی پروگرام)

## تخریبی کار روائیوں میں اکثریتی فرقے کو بھی نقصان
* سامنا (اخیار) کے ہندی ایڈیشن میں گائے کے تحفظ کے نام پر تشدد پر ایک شرمناک معاملے کا ذکر ہے لکھا ہے۔ اس بار ہریانہ میں 'آرین مشرا' نام کا 12ویں جماعت کا طالب علم مبینہ طور پر گائے کے محافظوں کا نشانہ بن گیا ہے۔ مبینہ گائے کے محافظوں نے آرین کو گائے کا سمگلر سمجھ کر دہلی آگرہ قومی شاہراہ پر تقریباً 30 کلومیٹر تک اس کا پیچھا کیا اور اسے گولی مار دی۔ گولی لگنے سے آرین کی موت ہو گئی۔ 30 کلومیٹر کے اس فاصلے میں مبینہ گائے کے محافظوں نے پولیس کو کوئی اطلاع نہیں دی۔ نہ اس نے گاڑی روکی اور پولیس کو اطلاع دی۔ سیدھا گولی مار دی. آرین مشرا کے والد سیانند مشرا نے پولیس کی موجودگی میں مرکزی ملزم انیل کوشک سے ملاقات کی اور اس سے قتل کی وجہ پوچھی۔ کوشک نے دو ٹوک جواب دیا، اسے لگتا تھا کہ وہ مسلمان ہے اس لیے اس نے اسے مار ڈالا۔ انیل کوشک نے اتنی آسانی سے کہا کہ مسلمان ہونا جرم بن گیا ہے۔ مبینہ گائے کے محافظوں کے ہاتھوں مارے گئے آرین مشرا کی ماں نے اس واقعہ پر اپنا درد ظاہر کیا۔ اس نے کہا، 'اسے یہ سوچ کر گولی مار دی گئی کہ وہ مسلمان ہے۔ کیا مسلمان ہمارے بھائی نہیں ہیں؟ تم ایک مسلمان کو کیوں مارو گے؟' 

* ایمنیسٹی انٹرنیشنل نے اتر پردیش اور کچھ دیگر ریاستوں کی حکومتوں کی جانب سے کسی جرم کے شک اور الزام کی بنیاد پر مسلمانوں کے گھروں کو بلڈوزروں سے ڈھانے کی مذمت کی۔ ان کار روائیوں میں کبھی کبھی اکثریتی فرقے کے افراد بھی متاثر ہوئے ہیں۔

## مزید دیکھیے
* بھارت میں ہجومی تشدد
* * دادری میں ہجومی قتل، 2015ء
* * بھارت میں واٹس ایپ سے جڑا ہجومی تشدد
* نعمان اختر کا قتل 2015ء
* دیماپور میں ہجومی قتل، 2015ء
* 2015ء میں بھارت میں عدم رواداری کے خلاف ساہتیہ اکیڈمی انعامات لوٹانے والی شخصیات کی فہرست
* 2015ء میں بھارت میں رونما ہونے والے عدم رواداری کے اہم واقعات کی فہرست
* میرے نام پر نہیں
* بھارت میں کووڈ 19 کی وبا کے دوران مسلمانوں کی سماجی خدمات

## حوالہ جات

زمرہ:بھارت میں مسلمانوں کے خلاف تشدد